kardosdrur/scandi-wiki huggingface dataset:
Legat

Legat kan henvise til flere artikler:
 Legat (udsending) – en udsending fra en myndighed
 Legat (kapital) – en pengegave uddelt af f.eks. en fond
 Fond (institution) – en selvejende institution, også kaldet en fond, et legat eller en stiftelse

Se også 
:Kategori:Legater
DTP

DTP eller dtp har flere betydninger:

 Desktop publishing
 Dansk Tandplejerforening
Djurs Nørre Herred

Djurs Nørre Herred var det næststørste herred i det tidligere Randers Amt, og bestod af det nordøstlige hjørne af Djursland.

Herredet hed Kong Valdemars Jordebog Dyursæ Nørræhæreth og var i middelalderen en del af Aabosyssel, senere var det i Kalø Len, og fra 1660 Kalø Amt. Djurs Nørre Herred grænser mod vest til Sønderhald Herred og mod
syd til Djurs Sønder Herred, hvor grænsen dannes af det
udtørrede Kolindsunds hovedkanal, og omgives i øvrigt af Kattegat. Øen Anholt hører til herredet.

Sogne i Djurs Nørre Herred
 Anholt Sogn – (Grenaa Kommune)
 Enslev Sogn – (Norddjurs Kommune)
 Fjellerup Sogn – (Nørre Djurs Kommune)
 Gammelsogn (nedlagt) – (Grenaa Kommune)
 Ginnerup Sogn – (Nørre Djurs Kommune)
 Gjerrild Sogn – (Nørre Djurs Kommune)
 Glesborg Sogn – (Nørre Djurs Kommune)
 Grenaa Sogn – (Grenaa Kommune)
 Hammelev Sogn – (Grenaa Kommune)
 Hemmed Sogn – (Nørre Djurs Kommune)
 Karlby Sogn – (Nørre Djurs Kommune)
 Kastbjerg Sogn – (Nørre Djurs Kommune)
 Nimtofte Sogn – (Midtdjurs Kommune)
 Rimsø Sogn – (Nørre Djurs Kommune)
 Tøstrup Sogn – (Midtdjurs Kommune)
 Veggerslev Sogn – (Nørre Djurs Kommune)
 Villersø Sogn – (Nørre Djurs Kommune)
 Voldby Sogn – (Nørre Djurs Kommune)
 Ørum Sogn – (Nørre Djurs Kommune)

Eksterne kilder og henvisninger 

 

Herreder i Randers Amt
Torben Ulrich

Torben Ulrich (født 4. oktober 1928) er en dansk tennisspiller, der var aktiv i perioden fra 1940'erne til 1980'erne. Siden 2011 har han været bosat i San Francisco. I en alder af 48 år lå han nummer 1 på mændenes verdensrangliste for spillere over 45 år.

Han spillede desuden jazz og dannede i 1952 jazzklubben Blue Note sammen med vennerne Povl Eriksen, tennisspilleren Kurt Nielsen, Arnvid Meyer og Knud Thorning Hansen.

Torben Ulrich er den ældste danske tennisspiller, der har spillet med i Davis Cup (48 år og 347 dage). 

Han er desuden forfatter til et par bøger, senest Jazz, bold & buddhisme. I 2021 udgav han albummet Oakland moments: cello, voice, reuniting (rejoicing) med digte og andre tekster sat til musik og lavet sammen med musikeren Lori Goldston.

Torben Ulrich er bror til Jørgen Ulrich og far til Metallica-trommeslageren Lars Ulrich.

Referencer

Eksterne henvisninger 

Personlig hjemmeside
 
 
 Roland-Garros - RG Story: Torben Ulrich, Tennis’ uninhibited great Dane (8. januar 2020) 

Danskere i 1900-tallet
Danskere i 2000-tallet
Tennisspillere fra Danmark
Tennisspillere fra HIK Tennis
C++ Builder

C++ Builder er et programmeringsmiljø udviklet af softwarehuset Borland Software Corporation. Miljøet er bygget ligesom Delphi fra samme udvikler, men har i stedet grund i sproget C++, frem for Object Pascal.

Udviklingsværktøjer
Windows-software
King Diamond

King Diamond (født Kim Bendix Petersen den 14. juni 1956 i Hvidovre) er en dansk heavy metal-musiker, der nok er mest kendt medstifter til heavy metalbandet Mercyful Fate.

Karriere 
Han boede oprindeligt i Hvidovre, men flyttede i midten af 1980'erne til Dallas, Texas. Hans første band var Brainstorm (1975-76) fra Vestegnen, bestående af Jeanette Blum, bas/vokal (Jean Blue), Michael Frohn, guitar/vokal (Mike West) og Jes Jacobsen, trommer (Jesse James). Siden hen var han del af Black Rose, men han er mest kendt for at være medlem af Mercyful Fate, som han var med til at grundlægge i 1980. Efter Mercyful Fate faldt fra hinanden i 1984 (for senere at blive gendannet) stiftede King Diamond sin egen gruppe under navnet King Diamond.

På hans album er der altid en historie, hvor hver sang er et kapitel. Som regel er historien altid barsk og angstprovokerende, som "Give Me Your Soul Please", hvor en far myrder sine børn.

Han synger med på sangen på "Room 24" på Volbeats Grammy-nominerede album Outlaw Gentlemen & Shady Ladies, der blev udgivet i 2013.

Diskografi

Med King Diamond 

 Fatal Portrait (1986)
 Abigail (1987)
 "Them" (1988)
 Conspiracy (1989)
 The Eye (1990)
 The Spider's Lullabye (1995)
 The Graveyard (1996)
 Voodoo (1998)
 House of God (2000)
 Abigail II: The Revenge (2002)
 The Puppet Master (2003)
 Give Me Your Soul...Please (2007)

Med Mercyful Fate 

 1983: Melissa
 1984: Don't Break the Oath
 1992: Return of the Vampire
 1993: In the Shadows
 1994: Time
 1996: Into the Unknown
 1998: Dead Again
 1999: 9

Gæsteoptræden 
 2013 "Room 24" med Volbeat

Litteratur 
 Heavy metal-stjerner kryber til korset, artikel i Arcana nr. 1, 1987

Referencer

Eksterne henvisninger 

 Officiel hjemmeside

Personer fra København
Sangere fra Danmark
Heavy metal-musikere fra Danmark
Ateister fra Danmark
Mercyful Fate
Object Pascal

Object Pascal er et programmeringssprog. Sproget er en objekt-orienteret udgave af det Pascal-programmeringssproget, der først blev udviklingen hos Apple, Udviklingen hos Apple blev ledet af Larry Tesler i samarbejde opfinderen af Pascal, Niklaus Wirth. Object Pascal er inspireret af programmeringssproget Clascal, som fandtes til Apples computer Lisa.

I dag findes der flere dialekter af programmeringssproget, der er udviklet af virksomheder der arbejder med åben og lukket kildekode. De mest kendte dialekter er Delphi (udviklet fra Turbo Pascal) og Free Pascal. Begge er meget ens både når det gælder hvilke programbiblioteker der anvendes og syntaksen. Mange programmer der skrives til det ens sprog kan let tilpasses til det andet så det kan kompileres med det andet.
Efter version 6 af Delphi, holdt Borland op med at kalde sin version af sproget for Object Pascal og skiftede til navnet Delphi i stedet, hvilket betyder at man kan sige at Free Pascal er den førende Object Pascal-compiler, selv om sproget Delphi kun er lidt forskellig fra Object Pascal. Delphi findes kun til Windows og kun til en processortype, mens Object Pascal (Free Pascals implementering) findes i 14 officielle versioner til forskellige platforme og processortyper.

Object Pascal er traditionelt blevet kædet sammen med biblioteker til grafisk udvikling, da Delphi blev udviklet med stærk støtte for grafiske komponenter i Windows med biblioteket VCL. Free Pascal har noget der svarer til VCL kaldet LCL. Delphi har fortsat med at fokusere på grafisk udvikling, både i .NET og Windows. Free Pascal har, selv om der fokuseres på grafisk udvikling og LCL-biblioteket i Lazarus-projektet, også fokus på udvikling af ikke-grafiske programmer på en måde svarende til C++-kompileren GCC/G++.

Eksempel på kode i Object Pascal 
program ObjectPascalExample;

type
  THelloWorld = class
    procedure Put;
  end;

procedure THelloWorld.Put;
begin
  Writeln('Hello, World!');
end;

var
  HelloWorld: THelloWorld;               { implicit reference }

begin
  HelloWorld := THelloWorld.Create;      { konstruktoren returnerer en reference til et objekt af typen THelloWorld }
  HelloWorld.Put;                        
  HelloWorld.Free;                       { frigiver objektet THelloWorld der bliver refereret til af HelloWorld }
end.

Referencer

Eksterne henvisninger 
 Delphi Basics, Resource of Delphi Project Source Codes.
 Introduction to Object Pascal, MacTech Vol 2 Issue 12 1985.
 Free Pascal Online Documentation
 Major Differences Between the Syntax of C++ and Object Pascal
 Delphi Programming Helper - En app der indeholder dokumentation for og hjælp til Pascal/Delphi.

Programmeringssprog
Supportband

Et supportband er et band der ved en koncert ikke spiller som hovednavnet. Det er som regel et mindre kendt band end hovedbandet, men bandet kan ikke desto mindre være populært. Eksempelvis har det populære Slipknot været supportband for Metallica.

Man skal ikke forveksle et supportband og et hovednavn med en duo eller en begivenhed hvor bandene spiller sammen. De spiller blot ved samme lejlighed. Hvis et supportband spiller før hovednavnet optræder, kaldes det også for et opvarmningsband.

Musik
Methone (måne)

Methone er en af planeten Saturns måner: Den blev opdaget 2004 ved hjælp af rumsonden Cassini, og lige efter opdagelsen fik den den midlertidige betegnelse S/2004 S 1.  I 2006 ratificerede den Internationale Astronomiske Union navnet Methone, efter en af giganten Alkyoneus' syv smukke døtre fra den græske mytologi. Derudover har månen fået designationen Saturn XXXII.

Methones omløbsbane ligger, lige som månen Pallene, mellem Mimas og Enceladus. Endvidere ser det ud til at Mimas perturberer ("forstyrrer") Methones bane.

Saturns måner
Djurs Sønder Herred

Djurs Sønder Herred var et herred i det tidligere Randers Amt (1970-2007 Århus Amt).

Herredet hed i Kong Valdemars Jordebog Dyursæ Syndræhæreth og hørte i middelalderen en del af Aabosyssel, senere var det i Kalø Len, og fra 1660 Kalø Amt. Djurs Sønder Herred grænser mod nord til Nørre Herred og Sønderhald Herred, hvor grænsen dannes af det udtørrede Kolindsund, mod vest til Øster Lisbjerg Herred, mod syd til Mols Herred og mod øst til Kattegat. Højeste punkt er Gratbjerg ved Hyllested, der er 66 moh. der har været 675 forhistoriske monumenter i herredet, deraf 3 jættestuer, 57
langdysser, 55 runddysser, 32 dyssekamre. 

I herredet er der følgende sogne:
 Albøge Sogn – (Grenaa Kommune)
 Ebdrup Sogn – (Midtdjurs Kommune)
 Feldballe Sogn – (Rønde Kommune)
 Fuglslev Sogn – (Ebeltoft Kommune)
 Hoed Sogn – (Grenaa Kommune)
 Homå Sogn (Homaa) – (Grenaa Kommune)
 Hyllested Sogn – (Syddjurs Kommune)
 Kolind Sogn – (Midtdjurs Kommune)
 Lyngby Sogn – (Grenaa Kommune)
 Nødager Sogn – (Midtdjurs Kommune)
 Rosmus Sogn – (Ebeltoft Kommune)
 Tirstrup Sogn – (Ebeltoft Kommune)
 Vejlby Sogn – (Grenaa Kommune)
 Ålsø Sogn (Aalsø) – (Grenaa Kommune)

Eksterne kilder og henvisninger 

 

Herreder i Randers Amt
Klatrende rhodotypos

 
Rhodotypos (Rhodotypos scandens) er en løvfældende busk med en opret, stivgrenet vækstform. Sidegrenene er dog mere overhængende.

Beskrivelse 
Barken er først lysegrøn og let furet, senere bliver den olivengrøn og til sidst brun. Knopperne er små, modsatte, kegleformede og lysegrønne med brun spids. Bladene er ægformede med lang spids og dobbelt savtakket rand. Oversiden er klart grøn og en smule blank, mens undersiden er mere mat og lidt lysere. 

Blomsterne er store og hvide (ligner hindbærblomster i formen). Frugterne ligner sorte Korbær, men frugtkødet er helt tørt. Frøene modner godt og spirer villigt.

Rodnettet består af nogle få, kraftige og vidt udbredte hovedrødder med højtliggende siderødder.

Højde x bredde og årlig tilvækst: 2 x 2 m (40 x 40 cm/år).

Hjemsted 
Rhodotypos hører hjemme i blandede, lyse løvskove på tør bund i Kina, Korea og Japan. 

I naturreservatet Taishaku-kyo slugten i Japan findes den sammen med bl.a. Acer mono, Buxus microphylla, Eupatorium japonicum, Lespedeza tomentosa og Paeonia obovata. 

Den regnes for landskabsukrudt i USA på grund af dens aggressive spredning i skovbryn og langs skovveje.

Kilde 
 Sten Porse: Plantebeskrivelser, DCJ 2003 (CD-Rom).

Buske
Hvide blomster
VE-dag

VE-dag, også kendt som Victory in Europe-dagen (Sejr i Europa-dagen), fandt sted den 8. maj 1945, og var dagen, hvor De Allierede officielt fejrede deres sejr over Adolf Hitlers Nazi-Tyskland.

VE-dagen blev markeret mange steder i Europa. I London deltog over en million mennesker i fejringen og skabte noget, der lignede en karnevalsagtig atmosfære. Masserne samledes blandt andet foran Buckingham Palace, hvor den britiske kong George 6. og premierminister Winston Churchill viste sig på balkonen.

I USA dedikerede præsident Harry Truman, der samme dag fejrede sin 61 års-fødselsdag, sejren til sin forgænger Franklin D. Roosevelt. Roosevelt havde arbejdet hårdt og målbevidst for at opnå sejren, men døde den 12. april, mindre end en måned før fejringen af sejren over Nazi-Tyskland.

De allierede havde aftalt at gøre den 9. maj til VE-dag men vestlige journalister offentliggjorde nyheden om Tysklands overgivelse tidligere end planlagt. De vestlige allierede valgte derfor at flytte VE-dagen en enkelt dag frem. Sovjetunionen holdt fast ved den aftalte dato, fordi nyheden p.g.a. tidsforskellen var efter midnat; Rusland og enkelte andre lande fejrer stadig den 2. verdenskrigs europæiske afslutning den 9. maj.

Den 8. maj 1945 var størstedelen af Tyskland allerede besat af de allierede, og VE-dagen fik derfor ikke nogen væsentlig praktisk betydning for de civile tyskere i disse områder. I årene lige efter den 2. verdenskrigs afslutning, blev VE-dagen af hovedparten af den tyske befolkning set som en nederlagets dag. Som årene gik, ændrede mange tyskere dog gradvist deres opfattelse af dagens betydning. I 1985 holdt den tyske præsident Richard von Weizsäcker en tale i forbindelse med 40 års-dagen for den tyske overgivelse, hvor han omtalte den 8. maj som en befrielsesdag fra det nazistiske regime. Ved 60-års jubilæet den 8. maj 2005 fejrede man i Tyskland dagen som "Demokratiets Dag".

Se også 

 VJ-Dag – dagen for Japans overgivelse.

2. verdenskrig
Guernica

Guernica (dansk og spansk) eller Gernika (baskisk og officielt) (udtales 'Guernica med tryk på første stavelse på dansk; Guer'nica med tryk på anden stavelse på spansk og baskisk) er en by i den spanske del af Baskerlandet i provinsen Vizcaya, omkring 20 km nordøst for Bilbao. Der var ca. 15.000 indbyggere i 2002.

Guernica er en gammel by, som er historisk vigtig. Spanske konger har svoret at respektere særlige love for Vizcaya i byen, og der er afholdt baskiske folkeforsamlinger i byen under en eg (træet døde i 2004). Byen har dermed fået en særlig symbolsk betydning for tilhængere af baskisk selvstyre.

Guernica er også kendt for en tragisk begivenhed i den Spanske borgerkrig. Byen, som kun eller hovedsageligt havde civile borgere, blev 26. april 1937 bombet af tyske fly fra Legion Condor og nærmest jævnet med jorden for at støtte Franco. Ifølge den baskiske regering blev 1.654 mennesker dræbt og 889 såret. Nyere forskning er kommet frem til at mellem 200 og 300 personer omkom, mens Den Store Danske angiver ca. 750 dræbte. Det var første gang en civil by blev totalt ødelagt ved bombning i en krig. Handlingen skabte stor vrede og gav anledning til Pablo Picassos berømte maleri Guernica, som symboliserer krigens rædsler.

Referencer

Byer i Regionen Baskerlandet
Hids Herred

Hids Herred hed i Kong Valdemars Jordebog Hizhæreth og hørte i middelalderen til Løversyssel; Senere kom herredet under Silkeborg Len, og fra 1660 Silkeborg Amt, fra 1794 Skanderborg Amt, fra 1799 Århus Amt og endelig i 1821 kom det under Viborg Amt.

Hids Herred grænser mod nord til Lysgård Herred og omgives i øvrigt mod øst syd og vest af Aarhus Amt (Gjern Herred og Vrads Herred) og Ringkjøbing Amt (Ginding Herred). En del af syd- og hele østgrænsen dannes af Gudenå og noget af nordgrænsen af dens tilløb Alling Å.

I herredet ligger følgende sogne:
 Balle Sogn – (Silkeborg Kommune) - 1. april 1941 udskiltes dog Alderslyst Sogn herfra
 Engesvang Sogn -(Ikast-Brande Kommune)
 Funder Sogn – (Silkeborg Kommune)
 Gødvad Sogn – (Silkeborg Kommune)
 Kragelund Sogn – (Silkeborg Kommune)
 Lemming Sogn – (Silkeborg Kommune)
 Sejling Sogn – (Silkeborg Kommune)
 Serup Sogn – (Silkeborg Kommune)
 Sinding Sogn – (Silkeborg Kommune)
 Svostrup Sogn – (Silkeborg Kommune)

Eksterne kilder og henvisninger 

  

Herreder i Viborg Amt
Guldalder

Guldalder betegnede i antik tankegang en tabt urtilstand, karakteriseret ved lykke og harmoni. Siden er begrebet blevet benyttet i historieskrivningen til at beskrive forskellige nationale og kulturelle storhedstider, såsom "den hollandske guldalder" eller "Hollywoods guldalder".

Den danske guldalder
Uddybende artikel: Den danske Guldalder

I dansk sammenhæng anvendtes termen først indenfor litteraturen som samlebetegnelse for perioden fra Adam Gottlob Oehlenschläger til Georg Brandes' fødsel. (ca. 1800-1850).

Efter anden verdenskrig er guldalderen dog i særlig grad blevet ensbetydende med den kulturelle blomstringstid fra statsbankerotten og freden i Kiel i 1813-1814 til enevældens ophør i 1848. Særligt indenfor billedkunsten er begrebet slået igennem og er i dag synonymt med den brogede skare af kunstnere der uddannedes på Det Kongelige Danske Kunstakademi i 1820'erne, 30'erne og 40'erne under især C. W. Eckersberg.

Kulturhistorie
Metaforer
Egmont Højskolen

Egmont Højskolen er en dansk folkehøjskole med et særligt ansvar over for mennesker med handicap. Den ligger i byen Hou (Hov) 32 km syd for Århus. Skolen har ca. 200 elever og 80 ansatte.

Egmont Højskolen blev grundlagt i 1956 af Dansk Handicap Forbund og Samfundet og Hjemmet for Vanføre som en skole udelukkende for mennesker med et fysisk handicap. I 1970 blev skolens formål ændret til at sikre ægte integration af mennesker med fysisk handicap. I dag er Egmont Højskolen en skole for alle, men med et særligt ansvar over for mennesker med et handicap. Omkring 50 elever har brug for omfattende personlig hjælp. De kan have deres egen personlige hjælper med, eller de ansætter andre højskoleelever som assistenter. Disse får dermed et lønnet job og kan betale højskoleopholdet af deres løn.

Karakteristisk for skolen er gode adgangsforhold for mennesker med fysisk handicap overalt, da det har været en hovedprioritet gennem skolens udvikling. Skolen har et stort antal enkelt- og dobbeltværelser, der er specielt designede for at imødekomme behovene hos mennesker med fysisk handicap.

Skolen ligger midt i skoven ud til vandet med egen strandgrund og en 170 m lang badebro. I 2013 indviede man Danmarks mest tilgængelige vandtrænings- og rehabiliteringscenter Vandhalla, der ikke kun er for skolens elever, men åbent for alle.

Egmont Højskolen er i dag en af landets største.

Noter

Eksterne kilder/henvisninger 

 Egmont Højskolen 
 Svømmehal og Vandtræningscenter 

Folkehøjskoler i Danmark
Bygninger, konstruktioner og anlæg i Odder Kommune
Etableret i 1956
Ditlev Blunck

Ditlev (Detlef) Conrad Blunck (22. juni 1798 på Breitenburger Færgested, Münsterdorf, Holsten – 7. januar 1854 i Hamburg). Da der endnu på det tidspunkt ikke var noget kunstakademi i Hamborg, uddannede han sig på Det Kongelige Danske Kunstakademi i København.

Hans dedikation til historiemaleriet og samtidens tyske maleri var inspireret af hans lærer J. L. Lund – og han regnes derfor i dag (med urette) som en perifer skikkelse i den danske guldalderkunst. Han opnåede i 1827 akademiets store guldmedalje i dette fag, som den første siden C. W. Eckersberg. Bluncks produktion udgøres af en lang række portrætter (bl.a. af brødrene Jørgen og C.E. Sonne på Statens Museum for Kunst; Bertel Thorvaldsen, H. W. Bissen på Det Nationalhistoriske Museum) samt historiske (historie, religion og mytologi) og et mindre antal genrebilleder. Guldmedaljen udløste et legat, som bragte ham til Rom i 1828. Her opholdt han sig de næste ti år og udførte bl.a. to versioner i 1836 og 1837 af det kendte motiv Danske kunstnere i osteriet La Gensola, med bl.a. Bertel Thorvaldsen (Frederiksborg Slot og Thorvaldsens Museum). Efter hjemkomsten fra Italien i 1838 forlod Blunck igen Danmark i august 1840. Men han bibeholdt en vis kontakt med det københanvske kunstmiljø op gennem 1840'erne. Ved udrejsen fik han af kongen, Chr. VIII bestilling på fire store allegoriske malerier, De fire menneskealdre. Maleriernes allegoriske indhold skiller sig klart ud fra de dominerende strømninger i dansk kunst, og blev næppe forstået af samtiden. Først i 2017 kom der med en biografi om Ditlev Blunck og den første særudstilling med hans værk opmærksomhed på denne glemte guldaldermaler. Ved krigsudbruddet i 1848 dannede Blunck i Wien en friskare sammen med Carl Magnussen og deltog i krigen på slesvig-holstensk side mod nationalstaten. Det var det definitive brud med Danmark. Efter at Blunck havde trukket sig fra aktiv krigstjeneste, malede han i 1850 et hovedværk inden for bataljemaleri genren Det 3. jægerkorps lejr ved Holzbunge (Schleswig-Holsteinische Landes-Bibliothek), ligesom han malede store portrætmalerier af fremtrædende familier. En tid etablerede han en kunstskole sammen med vennen Theodor Rehbenitz inden han i 1851 slog sig i ned i Hamborg, hvor han døde d. 7. januar 1854.

Galleri

Ekstern henvisning 

 
 Biografi  på DBL

Noter

Litteratur 
 Karin Bechmann Søndergaard, Blunck. En biografisk og kulturhistorisk fortælling om en anderledes guldaldermaler og hans samtidige, Nivaagaards Malerisamling, 2017, 

Malere fra Danmark
Personer fra Holsten
Tilhængere af slesvig-holstenismen
Danskere i 1800-tallet
Personer i Dansk Biografisk Leksikon
Personer i Treårskrigen fra Slesvig-Holsten
LGBT-personer
Dankvart Dreyer

Dankvart Christian Magnus Dreyer (13. juni 1816 i Assens – 4. november 1852 Barløse ved Assens) var en dansk maler.

Liv og gerning 
Han var søn af købmand Jørgen Christian Dreyer (død 1823) og dennes 3. hustru, Caroline Dorthea født Møller. Dankvart Dreyer kom i 1832 til København for at uddanne sig til maler ved Kunstakademiet. Først tiltrak figurmaleriet ham. Han vandt i 1834 den lille og i 1837 den store sølvmedalje og ind imellem en pengepræmie for en modelfigur. Han konkurrerede to gange om guldmedaljen.

I de første år udstillede han portrætter og historiebilleder, men fra 1841 malede han udelukkende landskabsmalerier og viste sig som en lovende kunstner. Da han døde ung og selvkritisk, har han ikke malet meget og kendes bedst for det store oliemaleri Parti med udsigt til Wedellsborg Skove i Fyn (1844) i Den Kongelige Malerisamling. Storladenhed i motivet mødes her med den svage kolorit, som han trods al flid og talent ikke kunne frigøre sig for. Modløshed svækkede hans kraft, så han aldrig nåede udenlands.

En tyfusepidemi bortrev ham efter længere tids svagelighed, der næredes ved den tungsindighed, hvoraf han led. Han døde 4. november 1852 i Barløse ved Assens i et lille bolsted, som han havde købt for at kunne leve tilbagetrukket. Han var ugift, men havde sin moder og ældre søster hos sig.

Han er begravet på Assens kirkegård.

Galleri

Noter

Litteratur 
 Philip Weilbach: "Dreyer, Dankvart Christian Magnus" (i Dansk Biografisk Lexikon, 1. udgave, bind 4; s. 353-354)
 Leo Swane, Dankvart Dreyer, 1921
 Suzanne Ludvigsen: Maleren Dankvart Dreyer, bind 1 og 2,  (indeholder blandt andet et oeuvrekatalog)

Eksterne henvisninger 
 

Malere fra Danmark
Landskabsmalere
Danskere i 1800-tallet
Personer fra Assens
Personer i Dansk Biografisk Leksikon